
	诪讟讘讬诇讬谉 讗讜转讜 诪讬讚. 诪砖诪注 砖讛诪讬诇讛 拽讜讚诐 讟讘讬诇讛 讜讻讚讗诪专 讗讬谉 讙专 注讚 砖讬诪讜诇 讜讬讟讘讜诇 讜转讬诪讛 讚讗诪专 讘讛注专诇 (诇拽诪谉 讚祝 注讞.) 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讜讗专''讬 讚砖讗谞讬 讛转诐 讚讗讻转讬 诇讗 讞讝讬 诇诪讬诇讛: 讘诪拽讜诐 砖讛谞讚讛 讟讜讘诇转. 讟讘讬诇转 谞讚讛 诇讗 讻转讘 拽专讗 讘讛讚讬讗 讜驻讬' 专讘 讬讛讜讚讛 讙讗讜谉 讚谞驻拽讗 诇谉 讘拽''讜 诪诪讙注讛 讚讟注讜谉 讟讘讬诇讛 讜讻''砖 讛讬讗 注爪诪讛 讜专''转 诪驻专砖 讚谞驻拽讗 诇谉 诪讛讗 讚讚专砖讬谞谉 讘注''讝 (讚祝 注讛:) 讗讱 讘诪讬 谞讚讛 讬转讞讟讗 诪讬诐 砖讛谞讚讛 讟讜讘诇转 讘讛诐 讜讻诪讛 讛诐 诪' 住讗讛 讜专讘讬谞讜 讬爪讞拽 驻讬专砖 讚谞驻拽讗 诪讛讗 讚讚专砖讬谞谉 讘驻' 讘诪讛 讗砖讛 (砖讘转 讚祝 住讚:) 转讛讬讛 讘谞讚转讛 转讛讗 讘谞讚转讛 注讚 砖转讘讗 讘诪讬诐: 砖诐 讙专 讜注讘讚 讟讜讘诇讬诐. 讘讻讜诇讬 砖诪注转讬谉 诪砖诪注 讚注讘讚 讘注讬 讟讘讬诇讛 讻砖诪砖转讞专专 讜诇讗 住讙讬 诇讬讛 讘讟讘讬诇讛 拽诪讬讬转讗 讜拽砖讛 讚讘讛砖讜诇讞 (讙讬讟讬谉 讚祝 诪.) 讗诪专讬谞谉 讛讻讜转讘 砖讟专 讗讬专讜住讬谉 诇砖驻讞转讜 讜讗诪专 诇讛 爪讗讬 讘讜 讜讛转拽讚砖讬 讘讜 诪砖诪注 讚诪拽讜讚砖转 讗注''讙 讚诇讗 讟讘诇讛 讜讬''诇 讚讗讬讬专讬 讻讙讜谉 砖讟讘诇讛 诪拽讜讚诐 诇砖诐 砖讞专讜专 砖讛讟讘讬诇讛 砖诇 砖讞专讜专 拽讜讚诪转 诇讙讟 讻讚诪砖诪注 诇拽诪谉 讚拽转谞讬 讜诪讟讘讬诇讛 诇砖诐 砖讞专讜专 讜诪砖讞专专讛 讜诪讜转专 讘讛 诪讬讚: 讜讻诇 讚讘专 砖讞讜爪抓 讘讟讘讬诇讛 讻讜' 讜讘谞讚讛. 转讬诪讛 讚诇注谞讬谉 讛讻砖专 诪拽讜讛 驻砖讬讟讗 诇讬讛 砖讗讬谉 诇讞诇拽 讘讬谉 谞讚讛 诇讘注诇讛 讜讘讬谉 讟讛专讜转 讚拽讗诪专 讘诪拽讜诐 砖讛谞讚讛 讟讜讘诇转 讜诇注谞讬谉 讞爪讬爪讛 转诇讬 谞讚讛 讘讟讘讬诇转 讟讜诪讗讛 讜讟讛专讛 讜讬''诇 讚讘讞爪讬爪讛 讚讗讬讻讗 诪讬诇讬 讟讜讘讗 讚诇讗 讛讜讬 讗诇讗 诪讚专讘谞谉 讻讙讜谉 专讜讘讜 讜讗讬谞讜 诪拽驻讬讚 讗讜 诪注讜讟讜 讜诪拽驻讬讚 讗讬爪讟专讬讱 诇讗砖诪讜注讬谞谉 讚讘讞爪讬爪讛 讚专讘谞谉 谞诪讬 讗讬谉 诇讞诇拽 讘讬谉 诇讘注诇讛 诇讟讛专讜转 讜讗讬讻讗 诪讬诇讬 讚讞爪讬爪讛 讚讗诪专 讘驻' 讘转专讗 讚谞讚讛 (讚祝 住讝. 讜砖诐) 讛''诪 诇讟讛专讜转 讗讘诇 诇讘注诇讛 诇讗 讜讛讬讬谞讜 住驻拽 讞爪讬爪讛 讗讘诇 讜讚讗讬 讞爪讬爪讛 讗驻讬诇讜 讚专讘谞谉 诇讗 讛拽讬诇讜 诇讘注诇讛 讬讜转专 诪诇讟讛专讜转 讜讘拽讜谞讟专住 诇讗 讙专住 诇讬讛 讘诪住讻转 谞讚讛 诪砖讜诐 讛讗 讚讛讻讗: 拽砖讬诐 讙专讬诐 诇讬砖专讗诇 讻住驻讞转. 诇驻讬 砖讗讬谉 讘拽讬讗讬谉 讘讚拽讚讜拽讬 诪爪讜转 讜讬砖专讗诇 诇诪讚讬谉 诪诪注砖讬讛诐 讜讘诪住' 谞讚讛 (讚祝 讬讙: 讜砖诐) 驻讬专砖 讘拽讜谞讟专住 注讜讚 诇砖讜谉 讗讞专 诪砖讜诐 讚讻诇 讬砖专讗诇 注专讘讬诐 讝讛 讘讝讛 讜拽砖讛 讚讘驻专拽 讗诇讜 谞讗诪专讬诐 (住讜讟讛 讚祝 诇讝:) 诪砖诪注 砖诇讗 讛讬讜 注专讘讬谉 注诇 讛讙专讬诐 讚诇讗 讞砖讬讘 讛转诐 注专讘讜转 砖诇 注专讘 专讘 讜注讜讚 讬''诇 讚拽砖讬诐 讙专讬诐 诇讬砖专讗诇 诇驻讬 砖诪转注专讘讬谉 讘讛诐 讜讗讬谉 砖讻讬谞讛 砖讜专讛 讗诇讗 注诇 诪砖驻讞讜转 讛诪讬讜讞住讜转 砖讘讬砖专讗诇 讜讬''诪 诇驻讬 砖讘讬讜转专 讛讜讝讛专讜 讬砖专讗诇 注诇 讛讙专讬诐 讜讗讬谉 讬讻讜诇讬谉 诇讛讝讛专 诪讗讜谞讗转谉:





专诪讘"谉

谞转专驻讗 诪讟讘讬诇讬谉 讗讜转讜 诪讬讚. 转诪讛谞讬 诇诪讛 诪砖讛讬谉 讗讜转讜 讬讟讘讬诇讜讛讜 转讞诇讛 讜诪讬讚 讬诪讜诇 讜砖诪讗 诪爪讜讛 诇诪讜诇 讜讗讞专 讻讱 诇讟讘讜诇 讗讬 谞诪讬 讻讬讜谉 砖讛诪讬诇讛 拽砖讛 注诇讬讜 诪诇讬谉 讗讜转讜 转讞诇讛 讻讚讬 砖讗诐 讚注转讜 谞讜拽驻讜 讬驻专讜砖 讜诪讬讛讜 讗诐 讟讘诇 讜讗讞专 讻讱 诪诇 讛专讬 讝讛 讙专 讚诇讗 砖谞讗 诪讬诇讛 讜讟讘讬诇讛 讜诇讗 砖谞讗 讟讘讬诇讛 讜诪讬诇讛 转讚注 讚讛讗 讗诪专讬谞谉 诇拽诪谉 讘驻专拽 讛注专诇 (讬讘诪讜转 讚祝 注"讞) 讙讬讜专转 诪注讜讘专转 砖讟讘诇讛 讘谞讛 讗讬谉 爪专讬讱 讟讘讬诇讛 讜讛专讬 拽讚诪讛 讟讘讬诇讛 诇诪讬诇转讜 讗诐 讝讻专 讛讜讗 讜讛讜讛 诇讬' 诇诪讬诪专 讘转讛 讗讬谉 爪专讬讱 讟讘讬诇讛. 



讛讻讬 讗砖讻讞谉 讘谞讜住讞讬 注转讬拽讬 讜讘讛诇讻讜转 专讘讬谞讜 讝"诇: 讜讻诇 讚讘专 砖讞讜爪抓 讘讟讘讬诇讛 讞讜爪抓 讘讙专 讜讘注讘讚 诪砖讜讞专专 讜讘谞讚讛. 讜讝讜 讛讬讗 讙专住转讜 砖诇 专砖"讬 讝"诇, 讜驻讬专讜砖讜: 讻诇 讚讘专 砖讞讜爪抓 讘讟讘讬诇转 讟讛专讜转 讞讜爪抓 讘讙专 讜讘注讘讚 诪砖讜讞专专 讜讘谞讚讛 诇讘注诇讛 讜拽砖讬讗 诇谉 讚讛讗 讗诪专讬谞谉 讘驻专拽 讘转专讗 讚谞讚讛 (讚祝 住"讝) 讙讘讬 专讬讘讚讛 讚讻讜住讬诇转讗 讜诇驻诇讜祝 砖讘注讬谉 讜讻讞讜诇 砖注诇 讙讘讬 讛注讬谉 讜驻转讞讛 注讬谞讬' 讘讬讜转专 讜注爪诪讛 注讬谞讬讛 讘讬讜转专 讚讗讬转诪专 讛转诐 讞讜爪爪讬谉 讜诪住拽谞讗 讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专砖讘"诇 讜讻讜' 讜讻转讘 专讘讬谞讜 讝"诇 讜讻谉 讘诪拽爪转 谞讜住讞讗讜转 讛转诐 讜诇讬转 讛讬诇讻转讗 讻讻诇 讛谞讬 砖诪注转转讗 讗诇讗 讻讬 讗转诪专 讛讻讬 诇讟讛专讜转 讗讬转诪专 讗讘诇 诇讘注诇讛 砖驻讬专 讚诪讬 讻讬 讛讗 讚讗诪专 专讬砖 诇拽讬砖 讜讻讜' 讜诇讚讘专讬 专讘讬谞讜 讝"诇 爪专讬讻讛 专讘讛.
讗讘诇 诇驻讬 专讜讘 讛住驻专讬诐 讗讬讻讗 诇驻专讜砖讬 讜诇讬转 讛诇讻转讗 讻讻诇 讛谞讬 砖诪注转转讗 讻诇诇 诇讗 诇讙讘讬 讟讛专讜转 讜诇讗 诇讙讘讬 讘注诇讛 砖诇讗 砖谞讬谞讜 讘诪砖谞转谞讜 讘诪住讻转 诪拽讜讜讗讜转 (驻专拽 讟') 讗诇讗 诇驻诇讜祝 砖讞讜抓 诇注讬谉 讗讘诇 砖讘转讜讱 讛注讬谉 讗驻讬诇讜 讬讘砖 讗讬谞讜 讞讜爪抓 讜讻讞讜诇 诇讗 砖谞讬谞讜 讻诇诇 讜讗驻讬诇讜 砖注诇 讙讘讬 讛注讬谉 讜拽爪专讛 砖驻转讜转讬讛 转谞谉 讗讘诇 驻转讞讛 注讬谞讬讛 讜注爪诪讛 注讬谞讬讛 诇讗 转谞谉 讜讬砖 砖诐 驻讬专讜砖 讗讞专 讗讻转讜讘 讗讜转讜 讘诪拽讜诪讜 讗诐 讬讙诪讜专 讛砖诐 注诇讬 讜诪拽爪转 谞讜住讞讗讜转 讻讗谉 砖讗讬谉 讘讛谉 "讜讘谞讚讛". 



讛讗 专' 砖诪注讜谉 讘"讗 讛讗 专讘谞谉.讚诇专' 砖诪注讜谉 讗讬谉 爪专讬讱 诇拽讘诇 讘砖注转 砖讞专讜专 讜诇专讘谞谉 爪专讬讱 诇拽讘诇 讚诇讗讜 讟注诪讬讬讛讜 讚专讘谞谉 诪砖讜诐 砖讗讬谞讜 讬讻讜诇 诇讻讜驻讛 诇注讘讚讜转 讗诇讗 诪砖讜诐 砖讗讬谉 讬讻讜诇 诇讞讝讜专 讜诇讛讟讘讬诇讛 诇砖讞专讜专 砖诇讗 诇讚注转讛 讜讛讗 讚讗诪专讬谞谉 诪讗讬 讟注诪讬讛 讚专砖讘"讗 [驻讬'] 讘讟讘讬诇转 讛砖讞专讜专 砖诇讗 诇讚注转 讚讻转讬讘 注讘讚 讗讬砖 驻讬' 讚讗诇讜 讻转讘 专讞诪谞讗 讜讻诇 注讘讚 诪拽谞转 讻住祝 讜诪诇转讛 讗讜转讜 诪讬谞讬' 谞诪讬 诪砖诪注 讚讟讘讬诇转 注讘讚讜转 讘注"讻 讛讜讗 讜诪讚诪讬注讟 专讞诪谞讗 讗讬砖 诇讚专讜砖 讜讗讬谉 讗转讛 诪诇 讘谉 讗讬砖 讘注诇 讻专讞讜 砖"诪 讟讘讬诇讛 讚讻讜转讛 诪诪注讟 讚讛讬讬谞讜 诇砖诐 砖讞专讜专 讜讛讻讬 拽讗诪专 讗转讛 诪诇 注诇 讻专讞讜 诇讛讻谞讬住讜 诇讬砖专讗诇 讻诇讜诪专 砖讻讜驻讛讜 讜诪诇讜 诇砖诐 注讘讚讜转 讜诪砖讞专专讜 讜诪讟讘讬诇讜 讻专' 砖诪注讜谉 讘"讗 讗诇诪讗 讟讘讬诇转 注讘讚讬诐 诇砖讞专讜专谉 砖诇讗 诇讚注转谉 讛讬讗 讜讟讘讬诇转 讙专讬诐 诇讚注转谉.
讜诪住拽谞讗 讚注讘讚 讛诇拽讜讞 诪讬砖专讗诇 讗讬谉 爪专讬讱 诇拽讘诇 讜讻转讘 专讘讬谞讜 讛讙讚讜诇 讝"诇 讚讻讘专 拽讘诇 注诇讬讜 诪注讬拽专讗 讜诪砖诪注 诪讛讗 讚讘讟讘讬诇讜转 注讘讚讜转 爪专讬讱 诇拽讘诇 讜诪讬讛讜 诇讗 诪讞讜讜专 讚讛讗 讗诪专 专' 砖诪注讜谉 讘"讗 讻讜驻讛 讜诪讟讘讬诇讛 诇砖讜诐 注讘讚讜转 讜诇讗 驻诇讬讙讬 专讘谞谉 讗诇讗 砖讗讬谞讜 讞讜讝专 讜诪讟讘讬诇讛 [诇砖诐 砖讞专讜专] 讗讘诇 讘讟讘讬诇转 注讘讚讜转 诇讗 驻诇讬讙讬 讜讻讚驻专讬砖讬转 讜讗驻砖专 讚专讘讬谞讜 讝"诇 诪驻专砖 [讻谉 讘讛讗 讚讗诪专 专"驻] 讚讻诇 驻诇讜讙转讬讬讛讜 讚专讘谞谉 讘讬驻转 转讜讗专 讚诇讗 砖讬讬讻讗 讘诪爪讜转 诪驻谞讬 砖讗讬谉 讟讘讬诇转讛 [讛专讗砖讜谞讛] 诇砖讜诐 讻诇讜诐 讛讜讗讬诇 讜讛讬转讛 讘注诇 讻专讞讛 讗讘诇 注讘讚 讚砖讬讬讱 讘诪爪讜转 讻诇讜诪专 砖讛讟讘讬诇讜讛讜 诪讚注转讜 诇砖讜诐 注讘讚讜转 讗讬谉 爪专讬讱 诇 拽讘诇 讜讻讜驻讬谉 讗讜转讜 讜诪砖讞专专讜 讜诪讟讘讬诇讜.
讗讘诇 专砖"讬 讝"诇 住讜讘专 诇讚讘专讬 讻讜诇诐 讚讻诇 讟讘讬诇转 注讘讚讬诐 注诇 讻专讞谉 讛讬讗 讜讛讗 讚讗诪专讬谞谉 讗讬诪专 讚砖诪注' 诇讛讜 诇专讘谞谉 讘讬驻转 转讜讗专 讚诇讗 砖讬讬讻讗 讘诪爪讜转 诪砖讜诐 砖诇讗 拽讘诇讛 注诇讬' 诪爪讜转 讜诇讗 谞讛讙讛 讘讛诐 讗讘诇 注讘讚 砖砖讛讛 讗爪诇讜 讻诪讛 讬诪讬诐 讜谞讜讛讙 注诇讬讜 诪爪讜转 讛谞讜讛讙讜转 讘注讘讚 讗讬谞讜 爪专讬讱 诇拽讘诇 讗诇讗 诪讻讬讜谉 砖讛讜专讙诇 讜谞讛讙 注爪诪讜 讘讚转 诪砖讛 讜讬讛讜讚讬转 讘讬谉 诪讚注转讜 讘讬谉 砖诇讗 诪讚注转讜 讬砖专讗诇 讛讜讗 讜讞讬讬讘 讘诪爪讜转.
讜住讬讜注 诇讚讘专讬 专讘讬谞讜 讬爪讞拽 讝"诇 讛讗 讚讗诪专讬谞谉 讜诇讗 专爪讛 诇诪讜诇 诪讙诇讙诇 注诪讜 砖讗诇讜 诇讚讘专讬 专砖"讬 讝"诇 讬讻讜诇 讛讬' 诇讻讜驻讜 讜诇讛讟讘讬诇讜 讘注诇 讻专讞讜 讗诇讗 砖讬砖 诇讜诪专 讘砖讗讬谞讜 专讜爪讛 诇讻讜驻讜 讗讜 砖讗讬谞讜 讬讻讜诇 诇讜 砖讗讬谞讜 专讜爪讛 诇讛谞讛讬讙 注爪诪讜 讻诇诇 讘讚转 讬砖专讗诇 讜诪讛 讬注砖讛 诇讜 转讚注 讚讛讗 专' 砖诪注讜谉 讘"讗 讙讜驻讬' 讗诪专 诇拽诪谉 (讬讘诪讜转 讚祝 诪"讞 注"讘) 讗讬谉 诪砖讛讬谉 讗讜转讜 讘讗"讬 讘砖讜诐 讛驻住讚 讟讛专讜转 讜诇讗 讗诪专 砖讬讻驻讜讛讜 讜讗"转 讛讗讬讱 讬讻谞住 转讞转 讻谞驻讬 讛砖讻讬谞讛 砖诇讗 诪讚注转 讗诐 讻谉 砖讗诇 诇专' 砖诪注讜谉 讘"讗 讗诇讗 讛转讜专讛 谞转谞讛 专砖讜转 诇专讘 诇注砖讜转 讘注讘讚讜 诪讛 砖讬专爪讛 讘讚讘专 讝讛.
讜讛专讘 专' 诪砖讛 讝"诇 讻转讘 讛注讘讚 讛谞诇拽讞 诪谉 讛注讻讜"诐 讗讬谉 讗讜诪专讬谉 诇讜 诪讛 专讗讬转 诇讛转讙讬讬专 讗诇讗 讗讜诪专讬谉 诇讜 专爪讜谞讱 砖转讻谞住 讘讻诇诇 砖讘讟讬 讬砖专讗诇 讜转讛讬讛 诪谉 讛讻砖专讬诐 讗诐 专讜爪讛 诪讜讚讬注讬谉 讗讜转讜 注讬拽专讬 讛讚转 讜诪拽爪转 诪爪讜转 拽诇讜转 讜讞诪讜专讜转 讜注谞砖谉 讜砖讻专谉 讻诪讜 砖诪讜讚讬注讬谉 讗转 讛讙专 讜诪讟讘讬诇讬谉 讗讜转讜 讻讙专 讜诪讜讚讬注讬谉 讗讜转讜 讻砖讛讜讗 讘诪讬诐 讜讗诐 诇讗 专爪讛 诇拽讘诇 诪讙诇讙诇讬谉 注诪讜 讗诇讜 讚讘专讬 讛专讘 讛讝讛 砖讛讜讗 住讜讘专 讻讚注转 专讘讜 讝讻专讜 诇讘专讻讛. 
讗讘诇 讘讬专讜砖诇诪讬 诪爪讗转讬 讻诇砖讜谉 讛讝讛 讘驻专拽 讛注专诇 (讞,讗) 讻转讬讘 讜讻诇 注讘讚 讗讬砖 诪拽谞转 讻住祝 讜讙讜' 注讘讚 讗讬砖 讗转讛 诪讜讛诇讜 注诇 讻专讞讜 讘谉 讗讬砖 讗讬谉 讗转讛 诪讜讛诇讜 注诇 讻专讞讜 专' 讬讜讞谞谉 讘注讬 讛讗 讘谉 拽讟谉 诪讜讛诇讜 注诇 讻专讞讜 讗驻讬诇讜 讘谞讜 砖诇 讗讜专讻谞讜住 驻讬' 讚讝讻讜转 讛讜讗 诇讜 讻讚讗讬转讗 讘讻转讜讘讜转 专' 讞讝拽讬讛 讘砖诐 专' 讘讬讙讬 诪爪讗 讘转讜讻讛 转讬谞讜拽 诪讜砖诇讱 讛讟讘讬诇讜 诇砖讜诐 注讘讚 讗转 诪讜讛诇讜 诇砖讜诐 注讘讚 诇砖讜诐 讘谉 讞讜专讬谉 讗转 诪讜讛诇讜 诇砖讜诐 讘谉 讞讜专讬谉 专讘讬 讬讜讞谞谉 讘注讬 诇砖讜诐 注讘讚 讛专讬 讛讜讗 讻注讘讚 讜讗驻讬诇讜 讘讘谞讜 砖诇 讗讜专讻谞讜住 专' 讗讘讛讜 讜专' 讗诇注讝专 讘砖诐 专' 讛讜砖注讬讗 诇讗 讗诪专 讻谉 讗诇讗 讜讻诇 注讘讚 讗讬砖 诪拽谞转 讻住祝 注讘讚 讗讬砖 讗转讛 诪讜讛诇讜 注诇 讻专讞讜 讘谉 讗讬砖 讗讬谉 讗转讛 诪讜讛诇讜 注诇 讻专讞讜 讻讛讛讬讗 讚诪专 专' 讛讬诇讗 讘砖诐 专' 讗诪讬 讛诇讜拽讞 注讘讚讬诐 注专诇讬诐 诪谉 注讻讜"诐 注诇 诪谞转 诇诪讛诇谉 诪讛 谞驻砖讱 讻注讘讚 讗讬砖 讛讜讗 讗转讛 诪讜讛诇讜 注诇 讻专讞讜 注诇 诪谞转 砖诇讗 诇诪讛诇谉 讻讘谉 讗讬砖 讛讜讗 讗讬 讗转讛 诪讜讛诇讜 注诇 讻专讞讜 诪砖诪注 诪讛讻讗 砖讛专讜爪讛 诇讻讜祝 讜诇讛讟讘讬诇 注讘讚讜 诇砖讜诐 注讘讚讜转 专砖讗讬 讜砖诪讗 住讜讙讬讗 砖诇讛诐 讻专' 砖诪注讜谉 讘"讗.
讜讘驻讬专拽讬 专' 讗诇讬注讝专 (驻专拽 讻"讟) 讘讛讙讚讛 诪爪讬谞讜: 专' 讬讜讞谞谉 讗诪专 讻诇 讛讙专讬诐 讛讘讗讬诐 讘讬砖专讗诇 谞诪讜诇讬诐 讘讟讜讘转诐 讜讘专爪讜谞诐 讜讘讬专讗转 砖诪讬诐 讛谉 谞诪讜诇讬诐 讜讗讬谉 诪讗诪讬谞讬诐 讘讙专 注讚 讝' 讚讜专讜转 砖诇讗 讬砖讜讘讜 诇诪讜爪讗讬讛谉 讗讘诇 注讘讚讬诐 谞讬诪讜诇讬谉 讘讟讜讘转谉 讜砖诇讗 讘讟讜讘转谉 讘专爪讜谞诐 讜砖诇讗 讘专爪讜谞诐 讜讗讬谉 讗诪讜谞讛 讘注讘讚讬诐 讜讻讜' 讜诪讝讛 谞专讗讛 砖讛讜讗 讚讘专 驻砖讜讟 讘讟讘讬诇转 注讘讚讜转 砖讘注诇 讻专讞谉 讛讬讗. 
讜讘转讜住驻讜转 诪驻专砖讬谉 讻讚讘专讬 专讘讬谞讜 讗诇驻住讬 讝"诇 讚爪专讬讱 讚注转 讜讗讜诪专讬诐 讚诇专讘 砖砖转 谞诪讬 讘讟讘讬诇转 注讘讚讜转 驻诇讬讙讬 专讘谞谉 讗诇讗 拽住"讚 讚讻讬 讛讬讻讬 讚驻诇讬讙讬 讘讟讘讬诇转 注讘讚讜转 驻诇讬讙讬 谞诪讬 讘讟讘讬诇转 讛砖讞专讜专 讚讛讬讬谞讜 诪转谞讬转讗 讚讗讞讚 讙专 讜注讘讚 诪砖讜讞专专 讗诇讗 诪转谞讬转讗 讚讗讬谉 爪专讬讱 诇拽讘诇 诪讜拽讬 专讘 砖砖转 讻专' 砖诪注讜谉 讘谉 讗诇注讝专 讜讛讚专 讗转讗 专讘 驻驻讗 讜驻专讻讬' 讚诇讗 驻诇讬讙讬 讗诇讗 讘讟讘讬诇转 讛注讘讚讜转 讻讚驻专讬砖讬转 讜讛住讜讙讬讗 驻砖讜讟讛 讬讜转专 诇讝讛 讗讘诇 诪讻诇 诪拽讜诐 讘讬驻转 转讜讗专 讚诇讗 砖讬讬讻讗 讘诪爪讜转 讚讬拽讗 讻驻专砖"讬.
讜砖讜讘 诪爪讗转讬 诪讞诇讜拽转 讗讞专转 讘讝讛 砖讬砖 讗讜诪专讬诐 讚注讘讚 讛诇拽讜讞 诪讬砖专讗诇 讻讬讜谉 砖讗讬谞讜 爪专讬讱 诇拽讘诇 讗讬谞讜 爪专讬讱 砖诇砖讛 讜讛讘讬讗讜 专讗讬' 诇讚讘专 诪诪讛 砖讗诪专讜 讘诪住讻转 拽讚讜砖讬谉 (讚祝 住"讘) 讙讘讬 讛讛讬讗 讚讗诪专讬谞谉 讙专 谞诪讬 诇讗讜 讘讬讚讜 讚讗诪专 专' 讬讜讞谞谉 讙专 爪专讬讱 砖诇砖讛 讜诪讬 讬讬诪专 讚诪讝讚拽拽讬 诇讬讛 讘讬 讚讬谞讗 讜讗拽砖讬谞谉 讗诇讗 诪注转讛 讛谞讜转谉 驻专讜讟讛 诇砖驻讞转讜 讜讗诪专 诇讛 讛专讬 讗转 诪拽讜讚砖转 诇讬 诇讗讞专 砖讗砖讞专专讬讱 讛讻讬 谞诪讬 讚讛讜讜 拽讚讜砖讬 讜讗讬 住"讚 爪专讬讱 砖诇砖讛 讛讻讬 谞诪讬 诪讬 讬讬诪专 讚诪讝讚拽拽讬 诇讬讛 讜讝讜 讻讚注转谞讜 讗谞讜 砖讻转讘谞讜 砖讗讬谉 爪专讬讱 砖诇砖讛 讘讚讬注讘讚 讗诇讗 诇拽讘诇讛 讗讘诇 诇讗 诇讟讘讬诇讛 讜讝讛 讻讬讜谉 砖讗讬谞讜 爪专讬讱 诇拽讘诇 讗讬谉 讘"讚 诪注讻讘讜 讜诇驻讬讻讱 拽讚讜砖讬谉 转讜驻住讬谉 讘砖驻讞转讜 诪砖讜诐 讚讘讬讚讜 讗诇讗 砖讗谞讜 爪专讬讻讬谉 诇讛讜住讬祝 讘住讘专讗 讝讜 讜诇讜诪专 讚诇讻转讞诇讛 诪讬讛讗 爪专讬讱 砖诇砖讛 讻讚专讱 砖讛讙专 爪专讬讱 诇讻转讞诇讛 讗驻讬诇讜 讘讟讘讬诇讛 讜讛专讘 专' 讬讛讜讚讛 讛谞砖讬讗 讝"诇 讻转讘 砖爪专讬讱 诇讟讘讜诇 讘驻谞讬 砖诇砖讛 讜讛专讘 专' 诪砖讛 讝"诇 讻转讘 讻砖讬砖转讞专专 讛注讘讚 爪专讬讱 讟讘讬诇讛 讘驻谞讬 砖诇砖讛 讘讬讜诐 讜诇讗 讛驻专讬砖讜 讞讻诪讬诐 讝"诇 讘讬谉 讙专 诇注讘讚 讘讝讛 讻诇诇.
讜讚注转 讗讞专转 讘讞讘讜专 诪拽爪转 讞讻诪讬 讛讚讜专讜转 讜讗讬讻讗 诪讗谉 讚讗诪专 讚讟讘讬诇讛 诇讗 诪注讻讘讗 讜讗诐 拽讚砖 讘转 讬砖专讗诇 拽讚讜砖讬讜 拽讚讜砖讬谉 讜讻谉 诪爪讗转讬 讘转讜住驻讜转 诇专讘讜转讬谞讜 讛爪专驻转讬诐 讝"诇 讜讗讬谉 专讗讬讜转讬讛诐 讘讛 谞讻讜谞讜转 讜讛诐 砖讜讗诇讬谉 诇诪讛 讗讬谉 爪专讬讱 谞诪讬 诪讬诇讛 讻诇讜诪专 讛讟驻转 讚诐 讘专讬转 讜诪转专爪讬诐 诇驻讬 讚注转诐 讻讬讜谉 讚讟讘讬诇讛 讝讜 诪讚专讘谞谉 讘注诇诪讗 讛讬讗 诇讗 讛讟专讬讞讜 注诇讬讜 诇爪注专 讜诇住讻谉 注爪诪讜 讘诪讬诇讛 讜诇讚注转讬 讻诇 讛谞讬诪讜诇 诇诪爪讜转讜 讗讬谞讜 诪讟讬祝 讚诐 讗诇讗 讛专讬 讛讜讗 讻讗砖讛 讜讘讟讘讬诇讛 谞讻谞住 诇讚转 讬砖专讗诇 讻诪讜 砖驻讬专砖转讬 诇诪注诇讛 讘诇讜讜讬诐.





专砖讘"讗

谞转专驻讗 诪讟讘讬诇讬谉 讗讜转讜 诪讬讚. 讜讗诐 转讗诪专 诇诪讛 讗讬谉 诪讟讘讬诇讬谉 讗讜转讜 拽讜讚诐 砖讬诪讜诇 诪砖讜诐 讚砖讛讜讬讬 诪爪讜讛 诇讗 砖讛讬谞谉. 讜转讬专抓 讛专诪讘"谉 讝"诇 (讘讚"讛 谞转专驻讗 讘转讬专讜抓 讛讘') 讚讻讬讜谉 砖讛诪讬诇讛 拽砖讛 注诇讬讜 诪诇讬谉 讗讜转讜 转讞诇讛 讚讗讬 驻专讬砖 诇驻专讜砖, 讜诪讬讛讜 讗诐 讟讘诇 转讞诇讛 讛专讬 讝讛 讙专, 讜转讚注 诇讱 讚讛讗 讗诪专讬谞谉 诇拽诪谉 讘驻专拽 讛注专诇 (讬讘诪讜转 注讞, 讗) 讙讬讜专转 诪注讜讘专转 砖讟讘诇讛 讘谞讛 讗讬谉 爪专讬讱 讟讘讬诇讛, 讜讛专讬 拽讚诪讛 讟讘讬诇讛 诇诪讬诇讛, 讜诇讗 转讬诪讗 讚讜拽讗 谞拽讘讛 讚讗诐 讻谉 讛讜讛 诇讬讛 诇诪讬诪专 讘转讛 讗讬谉 爪专讬讻讛 讟讘讬诇讛. 驻讬专讜砖 诇驻讬专讜砖讜 讗诇讬讘讗 讚诪讗谉 讚讚讞讬 讛转诐 讜讗诪专 注讜讘专 诇讗讜 讬专讱 讗诪讜 讛讜讗 讜诪砖讜诐 讟讘讬诇转 注讜讘专 讙讜驻讬讛 讜讗诪讬讛 诇讗 讛讜讬讗 讞爪讬爪讛, 讗讘诇 诇诪讗谉 讚讗诪专 注讜讘专 讬专讱 讗诪讜 讛讜讗 诇讬讻讗 专讗讬讛 诪讛转诐 讻诇诇. 讜诇讛讛讜讗 诇讬砖谞讗 谞诪讬 讗驻砖专 讚诇讗讜 专讗讬讛 讛讜讗, 讜讘谞讛 讚拽讗诪专 讛讬讬谞讜 讘转讛. 讜诇讻砖转诪爪讗 诇讜诪专 讚诪讬诇讛 拽讜讚诪转 注讬讻讜讘讗 诇讗 讛讜爪专讱 诇驻专砖 讚诪讚拽讗诪专 讗讬谞讜 爪专讬讱 讟讘讬诇讛 注诇 讻专讞讬谉 诪讗讬 讘谞讛 讜诇讚讛, 讜讬砖 讻讬讜爪讗 讘讛 诇注讬诇 (讬讘诪讜转 诪讛, 讗) 讙讘讬 注讻讜"诐 讜注讘讚 讛讘讗 注诇 讘转 讬砖专讗诇 讛讜诇讚 驻讙讜诐 拽诇 讜讞讜诪专 诪讗诇诪谞讛 讻讜' 讝讜 砖讗讬住讜专讛 砖讜讛 讘讻诇 讗讬谞讜 讚讬谉 砖讘谞讛 驻讙讜诐 讜诪讗讬 讘谞讛 讘转讛 诇驻讬专讜砖讜 砖诇 专砖"讬 讝"诇 讜讻讚讗讬转讗 讘讛讚讬讗 讘讬专讜砖诇诪讬 砖讻转讘转讬 砖诐.
讜诇讬 谞专讗讛 讚诪讬诇讛 拽讜讚诪转 诇讟讘讬诇讛 注讻讜讘讗, 讚讗诇讜 诇讗 讻谉 诇注讻讜讘 诇注讜诇诐 讛讬转讛 讟讘讬诇讛 拽讜讚诪转 诪砖讜诐 砖讬讛讜讬 诪爪讜讛, 讗诇讗 讻讬讜谉 砖讛讟讘讬诇讛 讻讜诇诇 注讬拽专 讙讬专讜转 讜诇爪讗转 诪讟讜诪讗转 讙讜讬诐 讜诇讬讻谞住 讘拽讚讜砖转 讬砖专讗诇, 讚讗驻讬诇讜 讘诇讜拽讞 讻诇讬诐 讞讚砖讬诐 诪谉 讛注讻讜"诐 爪专讬讱 讟讘讬诇讛, 讜诪谉 讛讟注谞讛 讛讝讗转 讜讻诪讜 砖讗诪专讜 讘注讘讜讚讛 讝专讛 讘讙诪专讗 讚讘谞讬 诪注专讘讗 (驻"讛 讛讟"讜) 讜诇讙讘讬 诇讜拽讞 讻诇讬诐 讬砖谞讬诐 谞诪讬 讗诪专讜 砖诐 (注"讝 注讛, 讘) 诪讙注讬诇讬谉 讜诪讟讘讬诇讬谉, 诇讜诪专 讚讟讘讬诇讛 爪专讬讻讛 诇讘住讜祝. 讗诇讗 讚讗驻砖专 讚讛转诐 讗讬 讗讬讟讘讜诇 转讞诇讛 注诇转讛 诇讛谉 讟讘讬诇讛 讚诇讗 讻转讬讘讗 注讻讜讘讗. 讜讻谉 讻转讘 砖诐 讛专讗讘"讚 讝"诇 (讚"讛 诪讚讬讞谉 讜注讬讬谉 转讜讛"讘 讘"讚 砖"讚 讜讘讞讬' 讛专砖讘"讗 注"讝 砖诐) 讜讻诇 砖讻谉 讛讻讗 讚驻讜专砖 诪谉 讛注专诇讛 砖讛讜讗 讻驻讜专砖 诪谉 讛拽讘专 讻讚讗诪专讬谞谉 讘住驻讞讬诐 (爪讘, 讗) 砖讛讬讗 爪专讬讻讛 诇讘住讜祝, 讜砖转讬 讟讘讬诇讜转 诇讗 讗爪讟专讬讱 讛讻转讜讘 讗讞转 拽讜讚诐 诪讬诇讛 讜讗讞转 诇讗讞专 砖驻讬专砖 诪谉 讛注专诇讛. 讜讗驻砖专 谞诪讬 讚诇讻转讞诇讛 讚讜拽讗 讜讗讬 注讘讬讚 注诇转讛 诇讜 讟讘讬诇讛.



 讙讬专住转 讛住驻专讬诐 讻谉 讜讻诇 讚讘专 砖讞讜爪抓 讘讟讘讬诇讛 讞讜爪抓 讘讙专 讜讘注讘讚 诪砖讜讞专专 讜讘谞讚讛 讜讘注诇 拽专讬. 讜驻讬专讜砖讜 讻诇 讚讘专 砖讞讜爪抓 讘讟讛专讜转 讞讜爪抓 讘讗诇讜. 讜讗讬讻讗 诇诪讬讚拽 讚讛讗 讗诪专讬谞谉 讘谞讚讛 驻专拽 转讬谞讜拽讜转 (谞讚讛 住讝, 讗) 讗诪专 专' 讬讜讞谞谉 驻转讞讛 注讬谞讬讛 讘讬讜转专 讗讜 砖注爪诪讛 注讬谞讬讛 讘讬讜转专 诇讗 注诇转讛 诇讛 讟讘讬诇讛, 讜讛谞讬 诪讬诇讬 诇讟讛专讜转 讗讘诇 诇讘注诇讛 讻专"诇 讻讜'. 讗诇诪讗 讗讬讻讗 讘讟讛专讜转 诪讛 砖讗讬谉 讻谉 讘谞讚讛. 讜诪讬讛讜 讗讬谉 讛住驻专讬诐 诪讜讚讬诐 砖诐 讘讗讜转讛 讙讬专住讗 讗诇讗 讻讱 讛讬讗 讛讙讬专住讗 砖诐, 讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讚讻专"诇 讜诇讜诪专 讚讘砖讜诐 诪拽讜诐 诇讬转谞讛讜 讜讗驻讬诇讜 讘讟讛专讜转 讜讬砖 砖讗讬谉 讙讜专住讬谉 讻讗谉 讜讘谞讚讛 讜讛讻讬 拽讗诪专 讻诇 讚讘专 砖讞讜爪抓 讘谞讚讛 讞讜爪抓 讘讙专 讜讘注讘讚 诪砖讜讞专专 讜讘注诇 拽专讬, 讜爪专讬讱 诇讜诪专 砖讗讬谉 讗谞讜 爪专讬讻讬谉 诇讻诇 讝讛 讗诇讗 讛"驻 讻诇 讛讚讘专讬诐 砖讛讜讝讻专讜 讘谞讚讛 讞讜爪爪讬谉 讘讬谉 讘讗诇讜 讘讬谉 讘谞讚讛 讜讻讗诇讜 讗诪专 讞讜爪爪讬谉 讘讗诇讜 讻诪讜 砖讞讜爪爪讬谉 讘谞讚讛.



讻讜驻讛 讜诪讟讘讬诇讛 诇砖诐 注讘讚讜转 讜讻讜驻讛 讜诪讟讘讬诇讛 诇砖诐 砖讞专讜专 讜诪砖讞专专讛 讜诪讜转专 讘讛 诪讬讚. 讬砖 诪讬 砖驻讬专砖 (专诪讘"谉) 讚诇讻讜诇讬 注诇诪讗 注讘讚讬诐 谞诪讜诇讬诐 讘注诇 讻专讞诐 讜诪讟讘讬诇讬诐 讗讜转诐 讘注诇 讻专讞诐 讜讛讻讬谉 讗讬转讗 讘驻专拽讬 专' 讗诇讬注讝专 (驻讻"讟) 专' 讬讜讞谞谉 讗诪专 讻诇 讛讙专讬诐 讛讘讗讬诐 讘讬砖专讗诇 谞诪讜诇讬谉 讘讟讜讘转诐 讜讘专爪讜谞诐 讜讘讬专讗转 砖诪讬诐 讛诐 谞诪讜诇讬诐 讜讗讬谉 诪讗诪讬谞讬诐 讘讙专 注讚 砖讘注讛 讚讜专讜转 砖诇讗 讬砖讜讘讜 讛诪讬诐 诇诪讜爪讗讬讛诐. 讗讘诇 注讘讚讬诐 谞诪讜诇讬谉 讘讟讜讘转诐 讜砖诇讗 讘讟讜讘转诐 讘专爪讜谞诐 讜砖诇讗 讘专爪讜谞诐, 讜注讚 讻讗谉 诇讗 驻诇讬讙讬 专讘谞谉 注诇讬讛 讚专' 砖诪注讜谉 讘谉 讗诇注讝专 讗诇讗 讘讟讘讬诇转 讛砖讞专讜专, 讚讻讬讜谉 砖讗讬谞讜 讬讻讜诇 诇讻讜驻讛 诇讟讘讜诇 诇砖讞专讜专 诇诪讛 讬讻驻谞讛 诇讟讘讬诇转 讛注讘讚讜转.





专讬讟讘"讗

讙专住讬' 讘诪拽爪转 讛住驻' 讜讻诇 讚讘专 砖讞讜爪抓 讘讟讘讬诇讛 讞讜诇抓 讘讙专 讜讘注讘讚 诪砖讜讞专专 讜讘谞讚讛 讜讘注诇 拽专讬 讜讬砖 诪讜讞拽讬' 谞讚讛 讜讘注诇 拽专讬 讚讛讗 讛讬讬谞讜 讻诇诇讗 讚专讬砖讗 讚讗诪专讬' 讻诇 砖讞讜诇抓 讘讟讘讬诇讛 讻诇讜诪' 讘讟讘讬诇讛 讚注诇诪讗 讜讬砖 诇拽讬讬诐 讛讗讬 讙专住讗 讚讛"拽 讻诇 讛讚讘专讬诐 砖讛讜讝讻专讜 砖讞讜爪爪讬诐 讘讟讘讬诇讛 砖讜讬谉 讛诐 讻讗诇讜 诇讙诪专讬 讚诪讜 讻谞讚讛 讜讘注诇 拽专讬:



讜诇讗 谞转谉 诇讛砖讘讜谉 驻讬' 讚诇讗 诪讬转拽谉 诇讗讜讬讛 讘讞讝专讛 讻讬 讛讬讻讬 讚诪转拽谉 讘讬砖专讗诇 讜诇驻讬' 谞讛专讙 注诇讬讛 讜讛讗 讚谞拽讟 驻讞讜转 诪砖"驻 诇专讘讜转讗 谞拽讟 诇讛 讚讗驻讬' 注诇 驻讞讜转 诪砖"驻 拽驻讬讚 诪砖"讻 讘讬砖专讗诇 讚诪讞讬诇 诇讬讛 讜讻驻专砖"讬 讝"诇 讗讘诇 专"讬 讝"诇 诪驻专砖 讘注谞讬谉 讗讞专 讜讗讬谞讜 谞讻讜谉:



砖讛讜讬讬 诪爪讜转 诇讗 砖讛讬谞谉 讜讗"转 讜诇诪讛 诪砖讛讬谉 讗讜转讜 诇诪讜诇讜 讘转讞诇' 讜诇讛诪转讬谉 注讚 砖讬转专驻讗 讬讟讘讬诇讜讛讜 讘转讞诇讛 讜讬"诇 讻砖讛讜讗 注专诇 讗讬谉 讟讘讬诇讛 诪讜注诇转 讚讛"诇 讻讟讜讘诇 讜砖专抓 讘讬讚讜 讚讗驻讬诇讜 讘讚讬注讘讚 诪注讻讘. 讜转讚注 讚讛诇讜拽讞 讻诇讬诐 诪谉 讛注讻讜"诪讝 砖爪专讬讻讬诐 诇讛讟讘讬诇 讜诇讛讙注讬诇 讛讙注诇讛 拽讜讚诪转 讜讗注"讙 讚讛转诐 讘讚讬注讘讚 讗诐 讛拽讚讬诐 讟讘讬诇讛 讬爪讗 砖讗谞讬 讛讻讗 讚讟讜诪讗转 注专诇讜转 讟讜诪讗讛 讙诪讜专讛. 讗讘诇 讛专诪讘"谉 讝"诇 讻转讘 讚讘讚讬注讘讚 讗诐 讟讘诇 拽讜讚诐 诪讬诇讛 注诇转讛 诇讜 讟讘讬诇讛 讜讛讘讬讗 专讗讬讛 诪讚讗诪专讬' 诇拽诪谉 讘驻' 讛注专诇 讙讬讜专转 诪注讜讘专转 砖讟讘诇讛 讘谞讛 爪专讬讱 讟讘讬诇讛 讜讗诪专讬' 诇讛 讛转诐 讗驻讬' 诇诪"讚 讚注讜讘专 诇讗讜 讬专讱 讗诪讜 讛讜讗 讻谉 讻转讘讜 拽爪转 专讝"诇 讘讛' 讜诪专"谉 讛专"诐 讚讞讛 专讗讬讛 讝讜 讚砖讗谞讬 讛转诐 讚讻砖讛讜' 讘诪注讬 讗诪讜 讗讬谉 讘谉 诪讬诇讛 讜讛专讬 讛讜讗 讻谞拽讘讛 讚住讙讬 诇讬讛 讘讟讘讬诇讛 讜讻砖谞讜诇讚 诪诇讬谉 讗讜转讜 讗讬谞讜 讗诇讗 讻诪讜 讬砖专讗诇 砖讛讜讗 注专诇 讚讘诇讗讜 讛讻讬 谞诪讬 讛讜讗 讬砖专讗诇 讛讗 讘讻诇 砖爪专讬讱 诪讬诇讛 讘砖注' 讙讬讬专讜转讜 讗诐 拽讚诪讛 讟讘讬诇讛 诇诪讬诇讛 讞讜讝专 讜讟讜讘诇:



诇转谞讗 转谞讬 讙' 驻讬' 讚转谞讗 诇讗 诪谞讬 讗诇讗 转"讞. 讛爪专讬讻讬诐 诇讛讜讚讬注讜 诪爪讜转 讚讗讬 讛讚专 讘讬讛 讬砖专讗诇 诪砖讜诪讚 讛讜讬 讜讗诐 拽讚砖 讘转 讬砖专讗诇 拽讚讜砖讬讜 拽讚讜砖讬' 讜砖诪注讬谞谉 诪讬谞讬讛 讚讬砖专讗诇 诪砖讜诪讚 讻讬砖专' 谞讚讜谉 讜拽讚讜砖讬讜 拽讚讜砖讬' 讙诪讜专讬诐 讜讛"讛 讚讙讟讜 讙讟 讗驻讬诇讜 诇拽讚讜砖讬诐 砖拽讚砖 讘讙讬讜转讜 讜诪住转讘专讗 讚诇讚讬谞讬 诪诪讜谞讜转 砖讛拽谞讗讜转讜 讜讞讬讜讘讬诐 讻诇诐 讻讬砖专讗诇 讛讜讗 谞讚讜谉 诪讬讛讜 讗诐 讚讬谉 讛诪诇讻讜' 砖讛讜讗 拽讜谞讛 讜诪拽谞讛 讛注讻讜诪"讝 讚讬谞讗 讚诪诇讻讜转讗 讚讬谞讗 讻讚讗讬转讗 讘驻"拽 讚讙讬讟讬' 讜讬砖专' 砖讞讟讗 讜讞讝专 讘转砖讜讘讛 讚讻"注 砖讜专转 讛讚讬谉 讗讬谞讜 爪专讬讱 讟讘讬诇讛 讗诇讗 拽讘诇转 讘驻谞讬 讘"讚 诇讻转讞诇讛 讜讗注驻"讻 讛讜讗 讟讜讘诇 诪讚专讘谞谉 诪砖讜诐 诪注诇' 讚讜诪讬讗 讚讟讘讬诇转 注讘讚 诪砖讜讞专专 砖讗讬谉 讟讘讬诇转讜 讗诇讗 诪讚专讘谞谉 讜讻谉 讻转讜讘 讘转讜住' 讛讗讞专讜谉:



讘讚"讗 砖诇讗 拽讘诇讛 注诇讬讛 驻讬' 讚讛砖转讗 爪专讬讱 讻诇 讛诪注砖讬诐 讛谞讝' 讘驻专砖讛 讜讘讝讛 讬讜讻诇 诇讙讬讬专讜 讗驻讬' 讘注"讻 砖讻谉 讙讝专转 讛讻转讜讘 讜讗注"驻讬 砖讟讘讬诇转 讙专讬诐 讚注诇诪讗 讗讬谞讜 讘注诇 讻专讞诐 诇讚"讛:



专砖讘"讗 讗驻讬' 诇讗 拽讘诇讛 注诇讬讛 讻讜驻讬谉 讜诪讟讘讬诇讛 诇砖讜诐 注讘讚讜转 驻讬' 讜诇讗 讛爪专讬讱 讛讻转讜讘 讻诇 讛诪注砖讬诐 讛讛诐 讗诇讗 诇诪讬 砖讗讬谞讜 专讜爪讛 诇讛讟讘讬诇 诇砖讜诐 注讘讚讜转 讻诇诇 讜讛讗 讚拽讗诪专 砖讻讜驻讛 讜诪讟讘讬诇讛 诇砖讜诐 注讘讚讜转 讻诇诇 讜讛讗 讚拽讗诪专 砖讻讜驻讛 讜诪讟讘讬诇讛 诇砖讜诐 注讘讚讜转. 讛讗 讚专"注 讛讬讗 讘讻诇 注讘讚 砖讛讜讗 拽谞讜讬 拽谞讬谉 讛讙讜祝 讜讻谉 讗诪专 讘驻讬专拽讬 专' 讗诇讬注讝专 讛注讘讚讬诐 讻诪讜诇讬谉 讘专爪讜谞诐 讜砖诇讗 讘专爪讜谞诐 讜讚讻"注 讗讬谞讜 讬讻讜诇 诇砖讞专专讜 讜诇讙讬讬专讜 诇砖诐 讙讬讬专讜转 讘转讞诇' 讘注"讻 讜诇讗 谞讞诇拽讜 讗诇讗 讘砖讞专讜专 讗讞专 注讘讚讜' 讜讗住讬拽谞' 讚讗驻讬' 诇专讘谞谉 诪讟讘讬诇讬谉 诇砖讞专讜' 讗讞专 注讘讚讜' 讘注"讻 讘转专 讚砖讬讬讱 讜讛讜专讙诇 讘诪爪讜转:





转讜住驻讜转 讬砖谞讬诐

拽诪"诇 讚专' 讬讜住讬 转专转讬 讘注讬. 诪砖诪注 讛讻讗 讚专' 讬讜住讬 讘注讬 诪讬诇讛 诇砖诪讛 讜转讬诪讛 讚讘驻专拽 讗讬谉 诪注诪讬讚讬谉 诪砖诪注 讚拽讗诪专 专' 讬讜住讬 讜讛讬讻谉 诪爪讬谞讜 诪讬诇讛 诇砖诪讛 讗诇讗 诪诇 讜讛讜诇讱 注讚 砖转爪讗 砖转爪讗 谞驻砖讜 讙讘讬 讬诪讜诇 注讜讘讚 讻讜讻讘讬诐 讜讗诇 讬诪讜诇 讻讜转讬 诇驻讬 砖讛讜讗 诪诇 诇砖诐 讛专 讙专讬讝讬诐 讜讬"诇 讚讛转诐 注讚讬祝 讟驻讬 诇驻讬 砖讛讬砖专讗诇 注讜诪讚 注"讙 砖诇 讻讜转讬:



讗) 注讬"诪 诪拽"讜 讚讻转讬讘 讬讻讘住 讘讙讚讬讜 讻"砖 讛讬讗 注爪诪讛 砖爪专讬讻讛 讟讘讬诇讛 讜讬"诪 讚讻转讬讘 讜诪讝讛 诪讬 讛谞讚讛 诪讻讗谉 诇谞讚讛 砖爪专讬讻讛 诪讬诐:



讘) 注讬"诪 诇驻讬 砖讛拽讘"讛 诪注谞讬砖 讗讜转谞讜 注诇 讬讚诐 讻砖诪讟讬讘讬诐 诪注砖讬讛诐 讜讗讜诪专 讻讬 讛讜讗 专讜讗讛 砖讗讬谉 讗谞讜 谞讝讛专讬诐 讘诪爪讜转 讻诪讜转诐 讗注"驻 砖讗讬谞诐 诪讝专注 讻砖专 讻诪讜谞讜:



讜诪讜讚讬注讬谉 讗讜转谉 注讜谉 诇拽讟 砖讻讞讛 讜驻讗讛 诪驻谞讬 砖讗谞讜 讞讜砖砖讬谉 驻谉 讬专讗讜 讛注谞讬讬诐 讘讗讬诐 讘砖讚讜转讬讛诐 诇诇拽讜讟 诇拽讟 砖讻讞讛 讜驻讗讛 讜讬讛专讙讜 讗讜转诐 讻诪讜 砖讛诐 注讜砖讬诐 讘讚讬谞讬讛诐 诪驻谞讬 砖讘谉 谞讞 谞讛专讙 注诇 驻讞讜转 诪砖讜讛 驻专讜讟讛 讜诇讗 谞讬转谉 诇讛砖讘讜谉 砖讗讝讛专讛 砖诇讛诐 讝讜 讛讬讗 诪讬转转谉 讜诇讗 拽专讬谞谉 讘讛讜 讜讛砖讬讘 讗转 讛讙讝诇讛 讜谞讛专讙讬谉 讘诇讗 讛转专讗讛 讚讘谉 谞讞 讗"爪 讛转专讗讛. 讬"诪 诪讜讚讬注讬谉 讗讜转谉 注讜谉 诇拽讟 诪驻谞讬 砖诪拽驻讬讚讬诐 注诇 诪诪讜谉 诪讜注讟 讜讞讬讬砖讬谞谉 砖诪讗 讬讞讝专讜 诇住讜专谉 讜诪讛砖转讗 诪讜讚讬注讬谉 讗讜转讜 诇讜 砖讬谞讬讞 讜讗诇 讬拽驻讬讚 讜讗讬 驻专讬砖 诪讛砖转讗 谞驻专讜砖 诇驻讬 砖讬讛讬讛 注讬谞讜 爪专讛. 讜讝讛 讛驻讬' 谞专讗讛 讗讘诇 驻讬专讜砖 拽诪讗 诇讗 谞讛讬专讗 讚讗"讻 讚诇讗 讞讬讬砖讬谞谉 讗诇讗 砖诪讗 讬讛专讜讙讜 讘讚讬谞讬讛诐 讛注谞讬讬诐. 诪讛 诇谞讜 诇讛讜讚讬注诐 注讜谉 诇拽讟 砖讻讞讛 讜驻讗讛 谞讗诪专 诇讛诐 讛讝讛专讜 砖诇讗 转讛专讙讜 注谞讬讬诐 讻砖讬讘讜讗讜 诇诇拽讜讟 讘砖讚讜转讬讻诐 讻讬 讚讬谞诐 讘讝讛 讗讘诇 讛砖转讗 谞讬讞讗 注讜谉 诇拽讟 讜讻讜':





转讜住驻讜转 专讬"讚

讜讗讬谉 诪专讘讬谉 注诇讬讜 讜讗讬谉 诪讚拽讚拽讬谉 注诇讬讜, 拽讘诇 诪诇讬谉 讗讜转讜 诪讬讚 谞砖转讬讬专讜 讘讜 爪讬爪讬谉 讛诪注讻讘讬诐 讗转 讛诪讬诇讛 讞讜讝专讬诐 讜诪诇讬谉 讗讜转讜 砖谞讬转, 谞转专驻讗 诪讟讘讬诇讬谉 讗讜转讜 诪讬讚 讜砖谞讬 转"讞 注讜诪讚讬诐 注"讙 讜诪讜讚讬注讬诐 讗讜转讜 诪拽爪转 诪爪讜转 拽诇讜转 讜诪拽爪转 诪爪讜转 讞诪讜专讜转, 驻讬' 讗注"驻 砖讛讜讚讬注讛讜 讘注转 讛诪讬诇讛 讞讜讝专讬诐 注讜讚 讜诪讜讚讬注讬诐 讗讜转讜 讘注转 讛讟讘讬诇讛 砖注转讛 讛讜讗 谞讻谞住 诇讻诇诇 讙讬专讜转 讟讘诇 讜注诇讛 讛"讛 讻讬砖专讗诇 讙诪讜专. 讜讻谉 讗砖讛 谞砖讬诐 诪讜砖讬讘讬诐 讗讜转讛 讘诪讬诐 注讚 爪讜讗专讛 讜砖谞讬 转"讞 诪讜住讬讘讬诐 讗讜转讛 诪讘讞讜抓 讜诪讜讚讬注讬诐 讗讜转讛 诪拽爪转 诪爪讜转 拽诇讜转 讜诪拽爪转 诪爪讜转 讞诪讜专讜转 讗' 讙专 讜讗' 注讘讚 诪砖讜讞专专 讜讘诪拽讜诐 砖讛谞讚讛 讟讜讘诇转 砖诐 讙专 讜注讘讚 诪砖讜讞专专 讟讜讘诇讬诐 讘讜 讜讻"讚 砖讞讜诇抓 讘讟讘讬诇讛 讞讜诇抓 讘讙专 讜注讘讚 诪砖讜讞专专 讜讘谞讚讛:





讗诪专 诪专 讙专 砖讘讗 诇讛转讙讬讬专 讗"诇 诪讛 专讗讬转 砖讘讗转 诇讛转讙讬讬专 诪"讟 诪砖讜诐 讚专"讞 讚讗专"讞 拽砖讬诐 讙专讬诐 诇讬砖专讗诇 讻住驻讞转 砖谞讗诪专 讜谞诇讜讛 讛讙专 讗诇讬讛诐 讜谞住驻讞讜 注诇 讘谞"讬 讜拽讚专讬砖 讜谞住驻讞讜 诇砖诐 住驻讞转 讜诪驻谞讬 砖讗讜讞讝讬诐 诪注砖讛 讗讘讜转讬讛诐 讘讬讚讬讛诐 讜讬砖专讗诇 诇诪讚讬诐 诪讛诐 讛诐 拽砖讬诐 诇讬砖专讗诇. 讜诪讜讚讬注讬诐 讗讜转讜 注谞讬谉 讜讻讜' 讚讗专讞讘"讗 讗专"讬 讘谉 谞讞 谞讛专讙 注诇 驻讞讜转 诪砖"驻 讜诇讗 谞讬转谉 诇讛砖讘讜谉 讜讻讬讜谉 砖讛诪诪讜谉 讞砖讜讘 讛专讘讛 讘注讬谞讬讛诐 讗讜诇讬 讬驻专讜砖, 讗讬谉 诪专讘讬诐 注诇讬讜 讜讻讜' 讗专"讗 诪讗讬 拽专讗讛 讜转专讗 讻讬 诪转讗诪爪转 讛讬讗 诇诇讻转 注诪讛 讜转讞讚诇 诇讚讘专 拽讘诇 诪诇讬谉 讗转讜 诪讬讚 讚砖讛讜讬' 诪爪讜讛 诇讗 诪砖讛讬谞谉, 谞转专驻讗 诪讟讘讬诇讬谉 讗转讜 诪讬讚. 谞转专驻讗 讗讬谉, 诇讗 谞转专驻讗 诇讗 诪砖讜诐 讚诪讬讗 诪专讝讜 诪讻讛, 驻讬' 讜诇讟讘讜诇 拽讜讚诐 砖讬诪讜诇 讗"讗 讚讗讻转讬 讙讘专讗 诇讗 讞讝讬 讜讗讬谉 讟讘讬诇讛 注讜诇讛 诇讜 拽讜讚诐 砖讬诪讜诇. 讜专讗讬转讬 诪拽砖讬谉 诪诪讛 讚讗诪专讬' 诇拽诪谉 讘驻' 讛注专诇 谞讻专讬转 诪注讜讘专转 砖谞转讙讬讬专讛 讘谞讛 讗"爪 讟讘讬诇讛 讜驻专讬讱 讜讛讗 讛讜讬 讞爪讬爪讛 讜诪砖谞讬 砖讗谞讬 注讜讘专 讚讛讬讬谞讜 专讘讜转讬' 讜诪砖诪注 讚讛讗 诇讗讞专 诪讛谞讬 讟讘讬诇讛 诪拽诪讬 诪讬诇讛 讜诪转专爪讬讛 讚诇讗讜 讚讜拽讗 谞拽讟 讘谞讛 讗诇讗 讘讘转 诪讬讬专讬 讜谞"诇 诇转专抓 讚讗驻讬' 讗讬 讙专住讬' 讘谞讛 诇"拽 讚讛转诐 诪讬讙讜 讚住诇拽讗 讟讘讬诇讛 诇讗诪讜 住诇拽 讗谞诪讬 诇讜 讜讗讬谞讜 讞住专 讗诇讗 诪讬诇讛 讻讻诇 讘专 讬砖专讗诇 讗讘诇 诇注讜诇诐 讙讜讬 砖讟讘诇 拽讜讚诐 诪讬诇讛 讜诇讗 讻诇讜诐 讛讜讗:





讜砖谞讬 转"讞 注讜诪讚讬诐 讜讛讗专"讞 讘"讗 讙专 砖谞转讙讬讬专 爪专讬讱 讙' 讗"诇 专"讬 诇转谞讗 转谞讬 讙', 讟讘诇 讜注诇讛 讛"讛 讻讬砖专讗诇 诇讻"讚 诇诪讗讬 讛诇' 讚讗讬 讛讚专 讘讬' 讬砖专讗诇 诪砖讜诪讚 讛讜讗, 讜讗讬 拽讚讬砖 拽讚讜砖讬谉 拽讬讚讜砖讬谉 讗' 讙专 讜讗' 注讘讚 诪砖讜讞专专 拽住"讚 诇拽讘诇, 驻讬' 讻诪讜 砖讛讙专 爪专讬讱 诇拽讘诇 诪专爪讜谞讜 讜讗讬谉 诪讟讘讬诇讬谉 讗讜转讜 讘注"讻 讻讱 注讘讚 诪砖讜讞专专 讻砖砖讞专专讜 讜爪专讬讱 诇讛讟讘讬诇讜 讻讚讬 诇讛转讬专讜 讘讘"讬 爪专讬讱 讛注讘讚 诇拽讘诇 注诇讬讜 诪专爪讜谞讜 讜讗讬谉 诪讟讘讬诇讬谉 讗讜转讜 讘注"讻, 讜专诪讬谞讛讜 讘讚"讗 讘讙专 讗讘诇 注讘讚 讗"爪 诇拽讘诇, 驻讬' 讚讻讬讜谉 讚诪诇 讜讟讘诇 诇砖诐 注讘讚讜转 讜砖讬讬讱 讘诪爪讜转 讻谞砖讬诐 讗"爪 诇拽讘诇 讘讟讘讬诇讜转 砖讞专讜专.





诪讛专砖"讗 - 讞讬讚讜砖讬 讗讙讚讜转

讜诪讜讚讬注讬谉 诇讛讜 注讜谉 诇拽讟 讻讜'. 驻专砖"讬 诇"讗 讛讜讗讬诇 讜讛谉 诪拽驻讬讚讬谉 注诇 讛诪诪讜谉 讻"讻 讻讚拽讗诪专 讚谞讛专讙 讻讜' 诪讜讚讬注讬谉 讗讜转讜 注讜谉 诇拽讟 讻讜' 砖诪讗 讬讞讝讜专 讘讜 诪诇讛转讙讬讬专 讜诇砖讜谉 讝讛 注讬拽专 讻讜' 注讻"诇 讜讗讬谉 讝讛 诪住驻讬拽 讚讗讻转讬 讗诪讗讬 谞拽讟 讛谞讬 砖讛谉 诪转谞讜转 注谞讬讬诐 讜诇讗 谞拽讟 讙诐 转专讜诪讛 讜砖讗专 诪注砖专讜转 讜讬"诇 诇驻讬 砖注讬拽专 诪爪讜转 诪转谞讜转 注谞讬讬诐 讘讝诪谉 砖讬砖专讗诇 注诇 讗讚诪转谉 讛讬讗 诪爪讜讛 诇讬转谉 诇讙专 砖讗讬谉 诇讜 讞诇拽 讘讗专抓 讻诪驻讜专砖 讘拽专讗 驻专砖转 拽讚讜砖讬诐 讜讘驻专砖转 专讗讛 讗诪专 砖讘讝诪谉 讛讝讛 讗诇 讬讞砖讜讘 讛讙专 讛诪拽驻讬讚 讘诪诪讜谉 注讚 讛讬讜诐 讛讝讛 讚讘谉 谞讞 讻讜' 讻讬讜谉 砖讗讬谉 讬砖专讗诇 注诇 讗讚诪转谉 讘讟诇讛 诪爪讜讛 讝讜 注"讻 讬讝讛讬专讜 诇讜 砖诇讗 讬拽驻讬讚 讙诐 讛讜讗 讘诪诪讜谞讜 讻讬 讬讛讬讛 诇讜 注讜谉 讘讚讘专 讘讝诪谉 讛讝讛 讗诐 诇讗 讬转谉 讛讜讗 诇砖讗专 注谞讬讬诐 讜拽"诇: 讗"诇 讗住讬专 诇谉 转讞讜诐 砖讘转 讻讜'. 讝"砖 讚诪讜讚讬注讬谉 诇讜 诪爪讜转 拽诇讜转 砖讘讞诪讜专讜转 讚讛讬讬谞讜 讛拽诇讛 讘诪爪讜转 砖讘转 讚讗驻讬' 诇诪"讚 转讞讜诪讬谉 讚讗讜专讬讬转讗 诪诇拽讬谉 注诇讬讛 讜讗讬谉 诪诪讬转讬谉 讻讚诪讜讻讞 讛住讜讙讬讗 讚住驻"拽 讚注讬专讜讘讬谉 讜讻谉 讗讬住讜专 讬讞讜讚 诪讗讬住讜专 注专讬讜转 讛讬讗 讛拽诇讛 讚诪诇拽讬谉 注诇讬讛 讜讛讬讬谞讜 讚诪讜讚讬注讬谉 诇讛谉 讛拽诇讜转 讻讚讬 砖讬驻专砖讜 讚讗祝 注诇 讛拽诇讜转 讻讝讜 讛诇讬讻转 转讞讜诐 诪讗讬住讜专讬 砖讘转 讚诇讗 诪讞讝讬 讻诪诇讗讻讛 讜讻谉 讬讞讜讚 讚注专讬讜转 讚诇讗 诪讞讝讬 讚注讘讬讚 讗讬住讜专讗 诪诇拽讬谉 注诇讬讛:


讗专讘注 诪讬转讜转 谞诪住专讜 讻讜'. 讚讜讚讗讬 讛注讜讘讚讬 讻讜讻讘讬诐 讬砖 诇讛诐 讻诪讛 讚讬谞讬 诪讬转讜转 讗讘诇 讗"诇 讚驻注诪讬诐 讙诐 讘讗诇讜 讛拽诇讜转 砖讝讻专 诪诪讬转讬谉 诇爪讜专讱 砖注讛 讻讚讗诪专讬谞谉 讘驻专拽 讛讗砖讛 专讘讛 讘讗' 砖专讻讘 注诇 住讜住 讘砖讘转 讻讜' 讜讚专讬砖 诪驻拽讚讬谞谉 讗转专讬"讙 诪爪讜转 诪讚讻转讬讘 注诪讱 注诪讬 诪住驻专 砖讜专砖 讬砖讬 讱' 驻砖讜讟讛 讛讬讗 讞诪砖 诪讗讜转 讘诪谞爪驻"讱 讜注诪讱 注诐 砖诇砖讛 讗讜转讬讜转 讛专讬 转专讬"讙 讜注讜讚 谞专讗讛 注"驻 诪"砖 注诪讗 驻讝讬讝讗 讚拽讚诪讬转讜 驻讜诪讬讬讻讜 诇讗讜讚谞讬讬讻讜 诇拽讘诇 讻"讻 诪爪讜转 注诇讬讻诐 讜砖讗专 注诪讬诐 诇讗 专爪讜 讘讝讗转 讜注"讻 讗诪专讛 注诪讱 注诪讬 讜拽"诇:


讘转讜住' 讘讚"讛 拽砖讬诐 讙专讬诐 讻讜' 讜注讜讬"诇 讻讜' 诇驻讬 砖诪转注专讘讬谉 讘讛谉 讻讜' 注讻"诇 讜讻驻讬' 讝讛 诪砖诪注 讘驻专拽 讬' 讬讜讞住讬谉 讚讗讛讗 诪讬讬转讬 诇讛讜 讛转诐 讜注讜讚 讬"诪 砖诐 砖讛诐 拽砖讬诐 砖讛诐 诪讝讻讬专讬诐 注讜谞讜转讬讛诐 砖诇 讬砖专讗诇 讻讜' 注"砖 讜拽"诇:





诪讛专"诐

转讜住' 讚"讛 讜讻诇 讚讘专 砖讞讜爪抓 讜讻讜' 转讬诪讛 讚诇注谞讬谉 讛讻砖专 诪拽讜讛 驻砖讬讟讗 诇讬讛 讚讚讬讬拽 诇讛   诪讚拽讗诪专 诪转讞诇讛 讘诪拽讜诐 砖讛谞讚讛 讟讜讘诇转 讜讻讜' 诪拽讜诐 讛讻砖专 讘谞讚讛 讜讙讘讬 讞爪讬爪讛 诇讗 拽讗诪专 讛讻讬 讗诇讗 转诇讛 谞讚讛 注爪诪讛 讘讟讘讬诇讜转 讗讞专讜转 讚拽讗诪专 讜讻诇 讚讘专 砖讞讜爪抓 讘讟讘讬诇讛 讜讘讜':


讘讗"讚 讜讘拽讜谞讟专讬住 诇讗 讙专讬住 讘谞讚讛 讜讻讜'. 驻讬' 讚专砖"讬 诇讗 讙专讬住 砖诐 讘诪住讻转 谞讚讛 讛讗 讚讗讬转讗 讘住驻专讬诐 讛"诪 诇讟讛专讜转 诪砖讜诐 讚讛讗 讛讻讗 拽讗诪专 讜讻诇 讚讘专 砖讞讜爪抓 讘讟讘讬诇讛 讞讜爪抓 讘讙专 讜讻讜' 讜讘谞讚讛:





讞讻诪转 砖诇诪讛

讙诪' 讙讜讘讛讛 砖诇 注讟专讛 讗讬谞讜 讗讜讻诇 讘转专讜诪讛 谞转专驻讗 讻讜' 讻爪"诇:


专砖"讬 讘讚"讛 讜诪讜讚讬注讬谉 讗讜转讜 讻讜' 诪讞讬诇讛 讜诇讗 谞讬转谉 讻讜' 讛讚"讗:


转讜住' 讘讚"讛 讜讻诇 讚讘专 讻讜' 讜讘拽讜谞讟专住 诇讗 讙专住 诇讬讛 讘谞讚讛 讻讜'. 谞"讘 驻讬' 诇讗 讙专讬住 讘诪住讻转 谞讚讛 讛"诪 诇讟讛专讛 讻讜':


讘讚"讛 拽砖讬诐 讙专讬诐 讻讜' 讝讛 讘讝讛 讜讛拽砖讛 讻讜' 讻爪"诇. 讜谞"讘 专"诇 讜讛拽砖讛 讚专砖"讬 讙讜驻讬讛 住转专 讝讛 讛诇砖讜谉:





专砖"砖

讙诪专讗 讜砖谞讬 转"讞 讻讜' 讜讛讗诪专 专讞讘"讗 讗专"讬 讙专 爪专讬讱 砖诇砖讛 讻讜'. 讻爪"诇:



转讚"讛 砖诐. 讻讚诪砖诪注 诇拽诪谉 讚拽转谞讬 讜诪讟讘讬诇讛 讻讜'. 讻讜讜谞转诐 诇讛讗 讚诇拽诪谉 讘住讛"注. 讗讻谉 讘专砖"讬 砖诐 讛讙讬专住讗 讘讛讬驻讱:



转讚"讛 讜讻诇. 转讬诪讛 讻讜' 驻砖讬讟讗 诇讬讛 砖讗讬谉 诇讞诇拽 讻讜'. 讻爪"诇:





讛讙讛讜转 讬注讘"抓

转讜住壮 住讚"讛 讘诪拽讜诐. 转讛讬讛 讘谞讚转讛 讻讜'. 谞"讘 讚讛讜诇"诇 转讛讗 谞讚讛. 诪讗讬 讘谞讚转讛 (诇驻谞讬谞讜 讛讙讬专住讗 讘砖讘转 砖诐 讚讬诇讬祝 诪讜讛讚讜讛 讘谞讚转讛 讜讻谉 诪讜讻专讞 砖诐 讜讻"讛 讘转讜住壮 讚讬讜诪讗 讗讱 讘专砖"讬 砖讘转 (讬壮壮讙 讘') 讛讘讬讗 讘砖诐 讛转讜专转 讻讛谞讬诐 讻讛转讜住壮 讚讛讻讗 讗诪谞诐 讘转"讻 砖诇谞讜 讗讬转讗 讻诪"砖 讘讙诪壮 讚砖讘转 讜谞专讗讛 讚讟"住 讛讜讗 讘专砖"讬 讚砖讘转 讜讘转讜住壮 讻讗谉):


砖诐 讚"讛 拽砖讬诐. 砖讗讬谉 讘拽讬讗讬谉 讘讚拽讚讜拽讬 诪爪讜转. 谞"讘 讛讗 讗转讬讗 讻专壮 讬讜住讬 诇拽诪谉 (诪状讞 讘'):


砖诐 诇驻讬 砖诪转注专讘讬谉 讻讜'. 谞"讘 驻讬' 讝讛 谞住转专 诪专讞讘 讜专讜转 讜讘谞讬 讘谞讬讜 砖诇 讬转专讜 讜砖诇 住谞讞专讬讘 讜讝讜诇转诐. 讜讬状诇 注讜讚 讟注诐 讞诪讬砖讬 砖拽砖讬诐 诇讬砖专讗诇 诇驻讬 砖诪讞诪讬专讬诐 讬讜转专 诪讬砖专讗诇 讘讚拽讚讜拽讬 诪爪讜转 砖讻讱 讗诪专讜 (讘专讻讜转 诪讝: 讜砖"诪) 讗祝 讘讻讜转讬诐 讘诪爪讜转 砖讛讞讝讬拽讜 诪讚拽讚拽讬诐 讘讛诐 讬讜转专 诪讬砖专讗诇. 讜讙讜专诪讬诐 注讜谞砖 诇讬砖专讗诇 (讜讻"讛 讘转讜住壮 拽讚讜砖讬谉 注"讗 讗' 注"砖):





讘谉 讬讛讜讬讚注

讗指住执讬专 诇指谉 转旨职讞讜旨诐 砖讈址讘旨指转. 拽砖讗 讗讬住讜专 讝讛 讗讬谉 讘讜 讞讬讜讘 诪讬转讛 讗驻讬诇讜 诇诪讗谉 讚讗诪专 转讞讜诪讬谉 讚讗讜专讬讬转讗, 讜讗诪讗讬 诇讗 讗诪专讛 诇讛 讗讬住讜专 诪诇讗讻讛 砖讬砖 讘讜 讞讬讜讘 住拽讬诇讛?
讜谞专讗讛 诇讬 讘住"讚 诪诇讗讻讛 讗讬谉 诇讛 讛讬转专 讘砖讘转 讗驻讬诇讜 讘诪拽爪转讛 诇讻谉 讬讜讻诇 讛讗讚诐 诇砖诪讜专 注爪诪讜 讜诇讗 讬讘讗 诇讬讚讬 诪讻砖讜诇 讗讱 讛讛讬诇讜讱 讘砖讘转 诪讜转专 讜专拽 讬砖 诇讜 讙讘讜诇 注讚 讻讗谉 转讘讗 讜诇讗 转讜住讬祝 讜诇讻谉 讬砖 讘讜 讞砖砖 诪讻砖讜诇 讟驻讬 讜谞诪爪讗 讚诪爪讚 讝讛 讬砖 拽讜砖讬 讘讗讬住讜专 转讞讜诐 讟驻讬 诪砖讗专 讗讬住讜专讬谉.



诪执驻旨职拽职讚执谞旨指谉 转旨址专职讬址"讙 诪执爪职讜讜止转; "注址诪旨值讱职 注址诪旨执讬" (专讜转 讗, 讟讝). 拽砖讗 讗诪讗讬 诇讗 讛砖讬讘讛 '讻讗砖专 转注砖讬 讗注砖讛' 讻讗砖专 讛砖讬讘讛 注诇 砖讗专 讚讘专讬诐?
讜谞专讗讛 诇讬 讘住"讚 讚讛讬转讛 讞讻诪谞讬转 讜讬讜讚注转 讚讙诐 讘讬砖专讗诇 诇讗 砖讬讬讻讬 讻诇 转专讬"讙 诪爪讜转 讘讗讚诐 讗讞讚 讻讬 讬砖 砖诇 讻讛谞讬诐 讬砖 砖诇 诇讜讬讬诐 讜讬砖 砖讬讬讻讬诐 诇讘讬转 讚讬谉 讜注讜讚 谞诪讬 讗讬讻讗 诪爪讜转 专讘讜转 砖讛讝诪谉 讙专诪讗 讚谞砖讬诐 驻讟讜专讜转 讜专拽 讘讗诪转 砖讬讬讻讬 讘讻诇 讞讚 讜讞讚 讜讙诐 注诇 讗砖讛 诪讚讬谉 注专讘讜转 讚讻诇 讗讞讚 讜讗讞讚 讬转讞讬讬讘 注诇 诪注砖讛 砖诇 讘谞讬 注诪讜, 讜诇讻谉 讛砖讬讘讛 '注址诪旨值讱职 注址诪旨执讬' 讻诇讜诪专 讻诪讜 砖讗转 诪转讞讬讬讘转 讘讻诇 转专讬"讙 诪讻讞 注诪讱 讚讗转 注专讘转 诇讛诐 讻谉 讗谞讻讬 讗转讞讬讬讘 讘注讘讜专诐 诪驻谞讬 讚谞讞砖讘讬诐 注诪讬 讚讗讬讻讗 讞讬讜讘 诪爪讚 注专讘讜转.
讜谞专讗讛 诇讬 讚专诪讝讛 诇讛 讘讚讘专讬诐 讗诇讜 砖诇 '注址诪旨值讱职 注址诪旨执讬' 注诇 诪住驻专 转专讬"讙 诪爪讜转 讚讬讚讜注 讚转专讬"讙 谞专诪讝讜 讘诪住驻专 砖诐 讛讜讬志讛 讚讗诇驻讬志谉 讜诪住驻专 砖诐 讬砖专讗诇.
讜讘讝讛 驻讬专砖转讬 讘住"讚 讜职讗址转侄旨诐 讛址讚职旨讘值拽执讬诐 讘址旨讛殖' 讗直诇止拽值讬讻侄诐 讞址讬执旨讬诐 讻只旨诇职旨讻侄诐 讛址讬旨讜止诐 (讚讘专讬诐 讚, 讚). 诇讝讛 讗诪专 注址诪旨值讱职 砖注讜诇讛 诪住驻专诐 注诐 诪住驻专 砖诐 讛讜讬志讛 诇诪住驻专 转专讬"讙 讛诐 注址诪旨执讬 砖讙诐 讗谞讬 谞讻诇诇转 注诪讛诐 讘讚讘专 讝讛.



讗植住执讬专 诇指谉 注植讘讜止讚指讛志讝指专指讛 (专讜转 讗, 讟讝). 拽砖讗 诇诪讗讬 讛讜爪专讻讛 诇讜诪专 诇讛 讚讘专 讝讛? 讜讛诇讗 注诇 讝讛 注讬拽专 讛讙讬专讜转 讜注诇 讝讗转 讘讗讛! 讜注讜讚 讚讘专 讝讛 讗住讜专 讙诐 诇讘谞讬 谞讞 讜讗讬讱 转讗诪专 讗住讬专 诇谉? 讜注讜讚 讛讜讛 诇讬讛 诇诪讬诪专 讛讗讬 讘专讬砖讗 砖讝讛 讛讜讗 注讬拽专 讜讬住讜讚 砖诇 讛讙讬专讜转?
讜谞专讗讛 诇讬 诇讗 讘讗讛 诇讜诪专 诇讛 注诇 注讘讜讚转讛 讗诇讗 注诇 讗讬住讜专 讛谞讬讬转讛 砖讗诐 讬砖 诇讛 爪诇诪讬诐 诪拽讜讚诐 讗祝 注诇 驻讬 砖讗讬谞讛 注讜讘讚转 讗讜转诐 注转讛 讗住讜专讬诐 讘讛谞讗讛.



砖讈职谞值讬 拽职讘指专执讬诐 谞执诪职住职专讜旨 诇职讘值讬转志讚旨执讬谉, "讜职砖讈指诐 讗侄拽旨指讘值专" (专讜转 讗, 讬讝). 拽砖讗 诇诪讛 讘讻讜诇讛讜 讚讘专讬诐 砖讛砖讬讘讛 讻诇诇讛 讗转 谞注诪讬 注诪讛 砖讗诪专讛 (专讜转 讗, 讟讝) 讘旨址讗植砖讈侄专 转值旨诇职讻执讬 讗值诇值讱职 讜旨讘址讗植砖侄讈专 转指旨诇执讬谞执讬 讗指诇执讬谉 讜讻讜' 讜讻讗谉 诇讗 讗诪专讛 '讘旨址讗植砖讈侄专 转旨执拽职讘旨职专执讬 讗执拽旨指讘值专'?
讜谞专讗讛 诇驻专砖 讘住"讚 讚讘讻讜诇讛讜 讻砖讻诇诇讛 讗转 谞注诪讬 注诪讛 讗讬谉 讘讝讛 讞住专讜谉 讘讻讘讜讚 谞注诪讬 讜讻砖讗诪专讛 讘址旨讗植砖侄讈专 转指旨诪讜旨转执讬 讗指诪讜旨转 (专讜转 讗, 讬讝) 讻讜谞转讛 诇讜诪专 讗诇 转讞讜砖讬 砖讗讞讟讗 讘注讜谉 砖讬砖 讘讜 诪讬转讜转 讘讬转 讚讬谉 讗诇讗 讬讛讬 诇讘讱 讘讟讜讞 讘讗砖专 转诪讜转讬 注诇 诪砖讻讘讱 讻讚专讱 讻诇 讛讗专抓 讻谉 讛讬讗.
讜谞注诪讬 诇讗 注专讘讛 诇讛 转砖讜讘转讛 砖讛讬讗 讘讜讟讞转 讘注爪诪讛 砖诇讗 转讘讗 诇讬讚 注讜谉 砖讬砖 讘讜 诪讬转转 讘讬转 讚讬谉 诇讻讱 讞讝专讛 讜讗诪专讛 诇讛 讚讘专 讗讞专 讛讚讜诪讛 诇讗讜转讜 讚讘专 讜讛讜讗 砖讗诪专讛 诇讛 '砖讈职谞值讬 拽职讘指专执讬诐 谞执诪职住职专讜旨 诇职讘值讬转志讚旨执讬谉'.
讜专讜转 讛讘讬谞讛 砖诇讗 注专讘讛 诇讛 转砖讜讘转讛 讚讗诐 诇讗 讻谉 诇诪讛 讞讝专讛 讜讗诪专讛 诇讛 砖谞讬 拽讘专讬诐 讻讬讜谉 讚讻讘专 讛砖讬讘讛 诇讛 砖讛讬讗 讘讟讜讞讛 砖诇讗 转讘讗 诇注讜谉 砖讬砖 讘讜 诪讬转转 讘讬转 讚讬谉? 讜讗诐 诪讬转转 讘讬转 讚讬谉 讗讬谉 讻讗谉 讙诐 拽讘专讬 讘讬转 讚讬谉 讗讬谉 讻讗谉! 讜诇讻谉 讛砖讬讘讛 讜职砖讈指诐 讗侄拽旨指讘值专 专讜爪讛 诇讜诪专 讗诐 讞住 讜砖诇讜诐 讘讗讛 诇讬讚讬 注讜谉 砖讬砖 讘讜 诪讬转转 讘讬转 讚讬谉 讛讬讗 诪拽讘诇转 诪注转讛 砖转拽讘专 讘拽讘专讬 讘讬转 讚讬谉.
讜注谞讬谉 讝讛 讚讜诪讛 诇诪注砖讛 诇砖谞讬 转诇诪讬讚讬诐 砖讛讬讜 诇讜诪讚讬诐 诇驻谞讬 专讘 讗讞讚 讜讛讙讬注讛 讛砖诪砖 讗爪诇诐 讜讛讬讛 讬讜诐 讞诐 讛专讘讛 讗诪专讜 诇讜 专讘讬谞讜 谞拽讜诐 诪讻讗谉 讻讬 讛讞讜诐 讞讝拽 注诇讬谞讜 讜讗讬谉 诇谞讜 讻讞 诇住讘诇讜! 讜讬讗诪专 讛专讘 诇讗讞讚 诪讛诐: 讗转讛 拽抓 诪谉 讞讜诐 讝讛 讜诪讛 转注砖讛 诇讞讜诐 讙讬讛讬谞诐? 讗诪专 诇讜 专讘讬 讗谞讬 注讘讚讱 讗讬谞谞讬 诪讬讜专讚讬 讙讬讛讬谞诐 讗诇讗 诪讘谞讬 讙谉 注讚谉! 讜诇讗 注专讘讛 转砖讜讘讛 讝讜 诇专讘讜 讜讬砖讗诇 诇转诇诪讬讚 讛砖谞讬 讻讗讜转讛 讛砖讗诇讛 讜讛砖讬讘 讗诐 讙专诪讜 讛注讜谞讜转 诇讬专讚 诇讙讬讛谞诐 诪讛 讘讬讚讬 诇注砖讜转? 讛谞谞讬 诪拽讘诇 诪注讻砖讬讜 爪注专 讞讜诐 讙讬讛谞诐! 讜注专讘讛 转砖讜讘讛 讝讜 诇专讘讜 诪驻谞讬 砖诇讗 讘讟讞 讘爪讚拽讜转 砖诇讜 讻讗砖专 讘讟讞 讞讘讬专讜. 讜讻谉 讛注谞讬谉 讻讗谉 讘转讞诇讛 讛砖讬讘讛 谞注诪讬 讻转砖讜讘转 转诇诪讬讚 讛专讗砖讜谉 讜讗讞专 讻讱 讛砖讬讘讛 讻转砖讜讘转 转诇诪讬讚 讛砖谞讬.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽砖讬诐 讙专讬诐 诇讬砖专讗诇 讻住驻讞转. 讜讘专诪讘"诐 驻讬"讙 讛诇' 讬"讙 诪讛诇' 讗"讘 讗讬转讗 讻谞讙注 爪专注转:





诪专讗讬转 讛注讬谉

讗"诇 讗住讬专 诇谉 转讞讜诐 砖讘转 讘讗砖专 转诇讻讬 讗诇讱. 讗驻砖专 讚驻转讞讛 讘讝讛 讚诪讝讛 谞讬讻专 转讜拽祝 专讞诪讬讜 讬转讘专讱 讚讗讞砖讬讘谞讛讜 诇讬砖专讗诇 讻讘谞讬诐 讜专爪讛 砖讬砖讘转讜 讘讬讜诐 诪谞讜讞转讜 讜讝讜 诪注诇讛 讙讚讜诇讛 讚讗讬谉 诪砖转诪砖讬谉 讗驻讬诇讜 讘砖专讘讬讟讜 砖诇 诪诇讱 讻"砖 诇注砖讜转 讻"讬 讻诪注砖讛讜 诪诪谞讜 诇谞讜讞 讘讬讜诐 砖讘转 诇讛' 讜讝讜 转驻讗专转 讜讙讚讜诇讛 诇讬砖专讗诇. 讜讻讘专 讬讚讜注 砖讗诪专讜 讛专讗砖讜谞讬诐 讜讛讘讬讗 讚讘专讬讛诐 讛专讚讘"讝 讝"诇 讘转砖讜讘讛 讚讟注诐 讛注专讬讜转 讛讜讗 诪讟注诐 讚讗讬谉 诪砖转诪砖讬谉 讘砖专讘讬讟讜 砖诇 诪诇讱. 讜讛砖转讗 讚讗诪专讛 谞注诪讬 讚诪砖讘转 诪讜讻讞 讚讗谞讜 讘谞讬诐 讜砖专讬 诇谉 诇讛砖转诪砖 讘砖专讘讬讟讜 砖诇 诪诇讱 讬砖 诇讞讜砖 砖讬讗诪专讜 砖讛注专讬讜转 诇讙讘讬 讚讬讚谉 砖专讬讜转讗 谞讬谞讛讜 讚讗谞讜 讬讻讜诇讬诐 诇讛砖转诪砖 讘砖专讘讬讟讜 砖诇 诪诇讱. 诇讝讛 讗诪专讛 讗住讬专 诇谉 讬讞讜讚 讚诇讗 诪讬讘注讬讗 注专讬讜转 注爪诪谉 讗诇讗 讗驻讬诇讜 讬讞讜讚 讗住讬专 讚讗注"讙 讚讗谞讞谞讜 讻讘谞讬诐 讗讬谉 诇谞讜 专砖讜转 讻讬 讗诐 诪讛 砖讛转讬专 诇谞讜 讘驻讬专讜砖 砖谞注砖讛 讻讘谞讬诐. 讗讱 诪住转诪讗 讗谞讞谞讜 注讘讚讬诐 诇砖诪讜专 诪爪讜转讬讜. 讜讻讬 转讬诪讗 诪讛讬讻谉 讗谞讜 讬讜讚注讬诐 专爪讜谉 讛拽讘"讛 讘讻诇 讚讘专. 诇讝讛 讗诪专讛 诪驻拽讬讚谞谉 讗转专讬"讙 诪爪讜转 讜砖住"讛 诇"转 诇讛转专讞拽 诪砖住"讛 讻讞讜转 讛住讟"讗 讜专诪"讞 诪"注 诇讛讚讘拽 讘专诪"讞 讞诇拽讬 讛拽讚讜砖讛 讻诪"砖 诪讝"讛 讝"诇 讘讞住讚 诇讗讘专讛诐. 讜讛砖讬讘讛 专讜转 注诪讱 注诪讬 谞爪谞爪讛 讘讛 专讜讞 讛拽讚砖 讜专诪讝讛 砖讛讬讗 谞砖诪转 讬砖专讗诇 讻诪砖讝"诇 讜讝"砖 注诪讱 注诪讬. 讗"诇 讬砖 讚' 诪讬转讜转 讘"讚 讜讛砖讬讘讛 讘讗砖专 转诪讜转讬 讗诪讜转 讻诇讜诪专 讗谞讬 讘讜讟讞转 砖诇讗 讗注讘讜专 注讘讬专讛 讜谞驻讟专 诪讚' 诪讬转讜转 讻诪讜 砖讗转 讞住讬讚讛 讜诪转讛 讻爪讚拽转 讻谉 讘讗砖专 转诪讜转讬 讗诪讜转 讜讝"砖 讜砖诐 讗拽讘专 住诪讜讱 诇拽讘专讱 讻讬 讗谞讬 讗砖诪讜专 讻诇 讛诪爪讜转 讻诪讜谞讬 讻诪讜讱:

